Държавен вестник, бр. 33, 2013 г., стр. 35

БРОЙ  33	
Д Ъ Р Ж А В Е Н  В Е С Т Н И К 	
СТР.  35  
НВ – определената от комисията норма на 
възвръщаемост на капитала за регулаторния 
период.
Чл. 10. (1) Видовете разходи, пряко свързани 
със съответната лицензионна дейност, които 
се включват при образуването на цените, се 
разделят в две основни групи: условно-посто­
янни разходи и променливи разходи според 
връзката им с количеството природен газ и/
или осигуряването на услугата. Във всяка от 
посочените групи разходите се посочват и по 
икономически елементи. 
(2) Комисията утвърждава прогнозен размер 
на разходите по ал. 1, като преценява тяхната 
икономическа обоснованост въз основа на 
представените от енергийното предприятие 
доказателства по ал. 3, въз основа на срав­
нителни анализи при използване на данни от 
националната и международната практика и 
като взема предвид резултатите от текущия 
контрол при отчитане принципите на регу­
лирането по Закона за енергетиката. 
(3) Комисията изисква от енергийното 
предприятие да представи писмена обосновка 
и доказателства за всички или за отделни раз­
ходи, както и за връзката им с изпълнението 
на условията по лицензията.
(4) Извън разходите по ал. 1 цените могат 
да включват и разходи, произтичащи от из­
пълнението на задължения към обществото, 
включително свързани със сигурността на 
снабдяването.
(5) За целите на ценовото регулиране в 
състава на признатите от комисията разходи 
не се включват разходи, които не са свързани 
със съответната лицензионна дейност, финан­
сови разходи и такива, които имат случаен 
и/или извънреден характер, както и:
1. разходи, свързани с продажба на природен 
газ по свободно договорени цени;
2. разходи за данъци, свързани с корпо­
ративното подоходно облагане на печалбата;
3. разходи за санкции и/или глоби, нало­
жени от държавни или общински органи или 
от комисията;
4. разходи, свързани с неустойки и други 
плащания, вследствие на неизпълнение по 
сключени договори, лихви за забавяне;
5. разходи за бъдещи периоди, които са 
част от отчета за доходите;
6. разходи за загуби от обезценки, текущи 
разходи за начислени провизии за задължения 
по смисъла на чл. 38 и 39 ЗКПО;
7. разходи по чл. 204 ЗКПО, както и разходи 
за начислен данък върху тях по чл. 216 ЗКПО;
8. разходи за дарение и неизползвани от­
пуски; 
9. всички други разходи, за които липсва 
технико-икономическа или друга обосновка 
и доказателства от енергийното предприятие; 
10. разходи, за които комисията обосновано 
приеме, че не са в интерес на клиентите, или 
разходи, които не са необходими за изпълнение 
на лицензионната дейност;
11. текущи разходи или задължения за 
намаляване на отчетната стойност на стоко­
во-материалните запаси.
Чл. 11. (1) Признатите от комисията разходи 
на енергийните предприятия, произтичащи 
от наложени им задължения към общество­
то, се компенсират чрез цените за достъп и 
пренос, които заплащат всички клиенти, по 
недискриминационен и прозрачен начин. 
(2) Разходите, произтичащи от наложени 
задължения към обществото, се възстановяват 
като част от съответната стойност на услугата 
от всички клиенти.
Чл. 12. (1) Утвърдената от комисията 
регулаторна база на активите, придобити 
възмездно от енергийното предприятие и 
пряко свързани с лицензионната дейност, е 
признатата стойност на активите, върху която 
енергийното предприятие получава възвръ­
щаемост от вложения капитал, и включва 
следните елементи:
РБА = А – Ф – Ам + ОК + И,
където:
РБА е регулаторната база на активите;
А – признатата стойност на активите, които 
се използват и имат полезен живот, определена 
на базата на цената на придобиването им;
Ф – стойността на активите, които са при­
добити чрез финансиране или по безвъзмезден 
начин, в т. ч. по грантови схеми, дарения, 
помощи, от клиенти и др.;
Ам – амортизацията, определена за регу­
латорни цели за периода на използване на 
активите за извършване на лицензионната 
дейност и изчислена чрез прилагане на ли­
неен метод;
ОК – необходимият оборотен капитал;
И – размерът на инвестициите, одобрени 
от комисията, в случаите на регулиране по 
чл. 3, ал. 2, т. 2. 
(2) Признатата стойност на активите (А) е 
приетата от комисията отчетна стойност на 
активите към края на базисната година, които 
се използват и са свързани пряко с дейността 
по лицензията. 
(3) В признатата стойност на нетекущи 
активи (А) не се включват: 
1. разходи за придобиване на активи под 
формата на незавършено строителство; 
2. активи, отчетени по силата на договор 
за финансов лизинг, ако не са свързани с 
пряката лицензионна дейност; 
3. активи, несвързани с лицензионната дей­
ност (в т.ч. почивни станции, други социални 
обекти) и/или отдадени под наем, изведени 
от експлоатация и др.; 
4. стойност на активи, надвишаваща пазар­
ните нива за подобни или аналогични активи, 
в т. ч. и на преоценени активи.